கேள்வி: சிறீராஜ் மருத்துவமனை - விளக்கம் பற்றி விளக்கவும்.
பதில்: 2,000 க்கும் மேற்பட்ட படுக்கைகள் கொண்ட திறனால் இம்மருத்துவமனைக்கு ஆண்டுக்கு மூன்று மில்லியனுக்கும் அதிகமான நோயாளிகள் வருகை தருகின்றனர். தென்கிழக்காசியா மிகப்பெரியதும், பரபரப்பான மருத்துவ மையங்களில் இதுவும் ஒன்றாகும். மருத்துவப் பள்ளி ஒவ்வொரு ஆண்டும் சுமார் 250 மருத்துவ மாணவர்களையும், 100க்கும் மேற்பட்டவையும் முதுகலை உறைவிடப் பயிற்சிக்கும் ஏற்றுக்கொள்கிறது. இது தாய்லாந்தின் மிகப்பெரிய பொது மருத்துவமனையாகும். இதன் மூன்றாம் நிலை பராமரிப்புப் பிரிவு தாய்லாந்தில் உள்ள அனைத்து மருத்துவமனைகளுக்கான பரிந்துரை மையமாகும்.
கேள்வி: சிறீராஜ் மருத்துவமனை - அருங்காட்சியகங்கள் குறித்து விரிவாக சொல்லுங்கள்.
பதில்: படிமம்:Siriraj_Hospital,Bangkok.jpg இம்மருத்துவமனையில் ஏழு மருத்துவ அருங்காட்சியகங்கள் உள்ளன. அவை சிறீராஜ் பிமுக்ஸ்தான் அருங்காட்சியகம், எல்லிஸ் நோயியல் அருங்காட்சியகம், காங்க்டன்ஸ் உடற்கூறியல் அருங்காட்சியகம், சாங்க்கிரான் நியோம்சன் தடயவியல் மருத்துவ அருங்காட்சியகம், ஒட்டுண்ணி அருங்காட்சியகம், ராணி அன்னை சிறிகித் அருங்காட்சியகம் மற்றும் சூட் சாங்விச்சியன் வரலாற்றுக்கு முந்தைய அருங்காட்சியக ஆய்வகம் ஆகியன. நிரந்தர கண்காட்சிகளில் உடற்கூற்றியல், நோயியல், பிறவிக் குறை, நச்சியல், தாய் பாரம்பரிய மருத்துவத்தின் நுட்பங்கள் மற்றும் தடயவியல் நோயியல் பற்றிய பிரிவுகள் ஆகியவையும் அடங்கும் . 2008 ஆம் ஆண்டில், தற்காலிக கண்காட்சியில் 2004 இந்தியப் பெருங்கடல் நிலநடுக்கமும் ஆழிப்பேரலையும் போது இம்மருத்துவமனையின் பங்கு இடம்பெற்றது. சுனாமி யானது தாய்லாந்து, அந்தமான் கடல் கடற்கரை மேலும், பிற நாடுகளில் பேரழிவிற்கு உட்படுத்தியது. சமீபத்திய அருங்காட்சியகம் சிரிராஜ் பிமுக்ஸ்தான் அருங்காட்சியகம், இது 2013 ஆம் ஆண்டின் தொடக்கத்தில் திறக்கப்பட்டது. சிரிராஜின் புதிதாக திறக்கப்பட்ட தனியார் துணை நிறுவனமான சிரிராஜ் பியாமஹராஜ்கருன் மருத்துவமனைக்கு அடுத்தபடியாக, பழைய பாங்காக் நொய் ரயில் நிலையத்தின் புதுப்பிக்கப்பட்ட விண்டேஜ் கட்டிடக்கலையில் இந்த அருங்காட்சியகம் அமைந்துள்ளது. இந்த அருங்காட்சியகம் பாரம்பரிய மருத்துவத்திலிருந்து நவீன காலம் வரை தாய்லாந்தில் மருத்துவ வரலாற்றைக் காட்சிப்படுத்துகிறது. மேலும் அருங்காட்சியகமும், மருத்துவமனையும் அமைந்துள்ள பாங்காக் நொய் பகுதியின் வரலாற்றையும் உள்ளடக்கியது.